Prezidentlikka nomzod Shavkat Mirziyoyev Toshkent viloyati saylovchilari bilan uchrashuv davomida oddiy shifokorning 5 nafar farzandidan biri ekanini aytib o‘tdi. Bu haqda Kun.uz muxbiri xabar bermoqda. Foto: Milliy mass-media fondi “Toshkent viloyati ahli bilan ochiq muloqot qilgani keldim. Men ham lavozimimga qaramay bir insonman. Oddiy shifokorning 5 nafar farzandidan biriman. Prezident bo‘lsamda, haligacha oyog‘im yerdan uzilgani yo‘q. Qishloqqa borib turaman, barcha vaziyatdan xabardorman.    Hozir siz bilan Toshkent viloyatining taraqqiyoti bo‘yicha 5 yillik dasturni muhokama qilamiz. Bu masalada faollik bo‘yicha sizlar boshqa viloyatlarga o‘rnak bo‘lishlaringizni istayman”, – dedi nomzod yig‘ilganlarga qarata.